На основу чл. 8. и 54. Закона о раду у институцијама Босне и Херцеговине („Службени гласник БиХ“, бр. 26/04, 7/05, 48/05, 60/10, 32/13 и 93/17), члана 8. Одлуке о условима и начину пријема приправника високе стручне спреме у радни однос у институције Босне и Херцеговине („Службени гласник БиХ“, бр. 52/05, 102/09 и 9/15) и Одлуке о потреби пријема приправника у радни однос број: 01-34-2-698/21 од 11.03.2021. године, Завод за извршење кривичних санкција, притвора и других мјера Босне и Херцеговине расписује

**ЈАВНИ КОНКУРС**

**за пријем приправника у радни однос у**

**Заводу за извршење кривичних санкција, притвора и других мјера** **Босне и Херцеговине**

### Приправник са завршеним правним факултетом или лице са завршеним првим циклусом школовања додипломског студија правног факултета који је вреднован с најмање 240 ЕЦТС бодова – један (1) извршилац

### Приправник са завршеним економским факултетом или лице са завршеним првим циклусом школовања додипломског студија економског факултета који је вреднован с најмање 180 ЕЦТС бодова – два (2) извршиоца.

**Опис послова:** приправник ће обављати послове у циљу оспособљавања за самосталан рад у оквиру своје струке и стицања потребног радног искуства за полагање стручног управног, односно јавног испита.

**Услови за пријем:**

**I.**За пријем у радни однос приправник мора испуњавати сљедеће опште услове прописане чланом 10. Закона о раду у институцијама Босне и Херцеговине (да има навршених 18 година, да је држављанин Босне и Херцеговине, да против њега није покренут кривични поступак за кривично дјело за које је предвиђена казна затвора три и више година, или да му није изречена затворска казна за кривично дјело учињено с умишљајем у складу с кривичним законима у Босни и Херцеговини и да није обухваћен одредбом члана IX. става 1. Устава Босне и Херцеговине, да је физички и психички способан за обављање послова радног мјеста на које се пријавио код послодавца).

**II.** Поред општих услова прописаних Законом о раду у институцијама Босне и Херцеговине, приправник мора испуњавати и сљедеће посебне услове:

**За позицију под редним бројем 1**

* завршен правни факултет или први циклус школовања додипломског студија правног факултета који је вреднован с најмање 240 ЕЦТС бодова
* да нема остварен радни стаж у трајању од једне (1) године или више у струци након дипломирања.

**За позицију под редним бројем 2**

* завршен економски факултет или први циклус школовања додипломског студија економског факултета који је вреднован с најмање 180 ЕЦТС бодова
* да нема остварен радни стаж у трајању од једне (1) године или више у струци након дипломирања.

**Потребни документи:**

Кандидати су дужни **уз пријаву** **с кратким животописом,** **коју су дужни својеручно потписати**, доставити **овјерене копије** сљедећих докумената:

* диплому или увјерење о дипломирању (увјерење не може бити старије од једне године, односно од рока потребног за издавање дипломе), односно за кандидате који су високо образовање стекли по болоњском процесу уз факултетску диплому потребно је доставити и додатак дипломи, а у случају да факултет није завршен у Босни и Херцеговини, страна диплома мора бити нострифицирана (доказ о нострификацији)
* доказ да немају остварен радни стаж након стицања високе стручне спреме у трајању од једне (1) године или више, што доказују овјереном фотокопијом радне књижице (насловна страница као и странице с подацима о радном стажу) или потврдом/увјерењем Завода за запошљавање или потврдом ПИО/МИО да нису регистровани у матичној евиденцији
* увјерење о држављанству, не старије од 6 мјесеци.

Достављени документи не подлијежу враћању.

**Напомена:**

Изабрани кандидати су дужни прије потписивања Уговора о раду доставити љекарско увјерење о здравственој способности за обављање послова радног мјеста на које су се пријавили и увјерење да се против њих не води кривични поступак, издано од надлежног суда (не старије од три мјесеца), као и изјаву да нису обухваћени одредбом члана IX. Устава Босне и Херцеговине, не старију од три (3) мјесеца, у противном неће доћи до потписивања Уговора о раду, односно, кандидат се скида с листе успјешних кандидата.

По овом јавном конкурсу могу се прихватити и пријаве кандидата који имају завршен други циклус студија факултета (звање магистра), под условом да им школовање обухвата и први циклус студија наведеног факултета.

Радни однос заснива се на период од једне (1) године.

Кандидати који испуњавају услове расписаног јавног конкурса и чије пријаве су комплетне и благовремене подлијежу провјери знања, коју одређује Комисија за избор приправника.

Пријаве с документацијом потребно је доставити најкасније у року од 8 дана од дана објаве конкурса, путем поште препоручено на адресу:

**Завод за извршење кривичних санкција, притвора и других мјера Босне и Херцеговине**

**„Јавни конкурс за пријем приправника“**

**71 123 Источно Сарајево, Милоша Обилића број 44.**

Непотпуне и неблаговремене пријаве неће се узимати у разматрање.